stanford-oval/wikipedia huggingface dataset:
ไวไฟ โซไซตี้
นักแสดง

Hunt (รถไฟฟ้า)
อรรณพ ทองบริสุทธิ์ รับบท ฟลุ๊ค
ณภศศิ สุรวรรณ รับบท สาวที่ฟลุ๊คแอบชอบ
Hunt (โรงภาพยนตร์)
อนุสรณ์ มณีเทศ รับบท ทิน
อรณิชา กรินชัย รับบท สาวที่ทินหลงไหล
Hunt (ร้านเกมส์)
ณัฐรัชต์ ก้อนแก้ว รับบท แชมป์
จีร่าร์ พิทักษ์พรตระกูล รับบท สาวติดเกมส์ตู้
Forget to Forget ลืม...ว่าต้องลืม
อังค์กูณฑ์ ธนาทรัพย์เจริญ รับบท โต๊ะ'
ศิริมาศ ชื่นวิทยา รับบท จูน
ณัฐณิชา เหลืองอนันต์คุณ รับบท น้องข้างห้อง
My Bed Friend เพื่อน...ที่รัก
ชีรณัฐ ยูสานนท์ รับบท พลอย
ทวีฤทธิ์ จุลละทรัพย์ รับบท เคน
In Relationship รัก/หลอน
ศิริศิลป์ โชติวิจิตร รับบท กริช
ภคกัญญา เจริญยศ รับบท แพร
Grey Secret ความลับสีเทา
ปิยะ วิมุกตายน รับบท พี่นนท์/พ่อของแบงก์
ณวัชร์ พุ่มโพธิงาม รับบท เฟรม
กร คุณาธิปอภิสิริ รับบท เอิร์ธ
Truth Never Dies‬ ‎บอกเธอว่าฉันตาย‬
นลินทิพย์ เพิ่มภัทรสกุล รับบท ออย
ปิติศักดิ์ เยาวนานนท์ รับบท ปั๊ม
Be My Dad‬ ปะป๊ากับเทวดาตัวน้อย
เรืองฤทธิ์ ศิริพานิช รับบท ไนน์
ด.ช.ณัฐปภัสร์ ธีระเดชพิทักษ์ รับบท เท็น
อลิส ทอย รับบท กรีน
Loser Lover รักเธอนะ นายกระจอก
สุมณทิพย์ เหลืองอุทัย รับบท  นุ้ย
สุวิกรม อัมระนันทน์ รับบท  ต้น
The Horror Home‬ บ้านสะพรึง 1-2-3 วิ่ง
พงษ์พันธ์ เพชรบัณฑูร รับบท หนึ่ง
ธนากร ชินกูล รับบท  สอง
จุมพล อดุลกิตติพร รับบท สาม
Be Another Me สวัสดีฉันที่รัก
ดนุพรรษ์ ยาท้วม รับบท บี
ธนพรรษ์ ยาท้วม รับบท เอ
วทันยา บงกชกาญจน์ รับบท พิมฐา
‎Behind the Gold Medal‬ เรื่องเล่าหลังเหรียญทอง
กันต์ธีร์ ปิติธัญ รับบท วันปิติ
วิธวินท์ วีระพงษ์ รับบท ธิติกร
ชดาธาร ด่านกุล รับบท ป่าน
‎15 Years Later ก่อนรักครั้งต่อไป
ณัฐจารี หรเวชกุล รับบท แจน
ชานน สันตินธรกุล รับบท เอ็ม
พริมรตา เดชอุดม รับบท แจน (วัยผู้ใหญ่)
อัครินทร์ อัครนิธิเมธรัฐ รับบท เอ็ม (วัยผู้ใหญ่)
Keep in Touch รักครั้งใหม่...ไม่ปล่อยหลุดมือ
วิชญาณี เปียกลิ่น รับบท กอบัว
ซันนี่ เบิร์นส์ รับบท เบอนัว
Secret Song เพลงรักที่เธอไม่เคยฟัง
สรัลชนา อภิสมัยมงคล รับบท ฝ้าย
กิตติศักดิ์ ปฐมบูรณา รับบท ปั๊ป
เขมิกา ลายลักษณ์ รับบท พลอย
Secret in the Paper Plane เพื่อน#รัก
ลาภิสรา อินทรสูต รับบท อ้อม
ภูมิพัฒน์ ไพบูลย์ รับบท วินด์
เอกบุรุษ โสภณ รับบท โจ้
Little Light
กฤษณภูมิ พิบูลสงคราม รับบท น้ำ
ปรมาภรณ์ จ่างกมล รับบท แม่ของน้ำ
ภูริตา สุปินชุมภู รับบท แพม
Another Chance คำขอจาก..คนเคยรัก
อริต์ตา รามณรงค์ รับบท อาย
เลโอ โซสเซย์ รับบท อาร์ม
Net Idol เน็ต ไอดอล
ศกุนตลา เทียนไพโรจน์ รับบท น้องเน็ต
ชัชวลิต ศิริทรัพย์ รับบท มนทน
Coming Home แม่กลับบ้าน
ทองภูมิ สิริพิพัฒน์ รับบท โทน
วาสนา ชลากร รับบท แม่ของโทน
Empty Night คืน...ว่างเปล่า
อรณิชา กรินชัย รับบท อิ๊ง
ภัทรพล กันตพจน์ รับบท ณัฐ
32-34 รักข้ามรุ่น
ลินทร์พิตา จินดาภู รับบท น้ำ
ปุริม รัตนเรืองวัฒนา รับบท เจมส์
Oh My Wife...รักแมนๆ แฟนผมเอง
พัสกร พลบูรณ์ รับบท ภรรยา
จิตตริน กุลกัลยาดี รับบท สามี
Just Only You...คนเดียวที่รัก
อภิญญา สกุลเจริญสุข รับบท ภรรยาของยุ่น
วันธงชัย อินทรวัตร รับบท ยุ่น
Because of You รัก/เพื่อ/เธอ
มิณฑิตา วัฒนกุล รับบท อุ๋งอิ๋ง
นิศาชล สิ่วไธสง รับบท มิ้น
Close to You หวั่นไหว
นารา เทพนุภา รับบท ดี
จักริน ภูริพัฒน์ รับบท แก๊ป
วุฒิ ลิปตพัลลภ

| วุฒิ ลิปตพัลลภ |
| --- | --- |

ผู้ตรวจราชการพิเศษสำนักนายกรัฐมนตรี
ดำรงตำแหน่ง 29 ธันวาคม พ.ศ. 2559 – 30 กันยายน พ.ศ. 2560
รองผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2555 – 28 ธันวาคม พ.ศ. 2559
 
ข้อมูลส่วนบุคคล
เกิด: 1 กรกฎาคม พ.ศ. 2500 (67 ปี) กรุงเทพมหานคร

| --- | --- |
รับใช้: สำนักงานตำรวจแห่งชาติ
ประจำการ: พ.ศ. 2526 - 2559
ชั้นยศ:  พลตำรวจเอก
พลตำรวจเอก วุฒิ ลิปตพัลลภ อดีตผู้ตรวจราชการพิเศษประจำสำนักนายกรัฐมนตรี อดีตรองผู้บัญชาการตำรวจแห่งชาติ, อดีตที่ปรึกษา สบ.10 (ด้านความมั่นคงและกิจการพิเศษ) เป็นน้องชายของนายสุวัจน์ ลิปตพัลลภ อดีตรองนายกรัฐมนตรี และเป็นพี่ชายของนายเทวัญ ลิปตพัลลภ อดีตรัฐมนตรีประจำสำนักนายกรัฐมนตรี
ชีวิตและครอบครัว

พลตำรวจเอก วุฒิ ลิปตพัลลภ เกิดเมื่อวันที่ 1 กรกฎาคม พ.ศ. 2500 เป็นบุตรชายที่ 4 ในจำนวนพี่น้อง 5 คน ของนายวิศว์ ลิปตพัลลภ  และนางจรัสพิมพ์  ลิปตพัลลภ จากรายนามต่อไปนี้ นายสังวรณ์ ลิปตพัลลภ ผู้ต้องหาคดีฉ้อโกงโครงการบ่อบำบัดน้ำเสียคลองด่านนายเสวี ลิปตพัลลภ, นายสุวัจน์ ลิปตพัลลภ อดีตรองนายกรัฐมนตรี ในรัฐบาลของดร.ทักษิณ ชินวัตร อดีตรัฐมนตรีว่าการทบวงมหาวิทยาลัย และอดีตรัฐมนตรีว่าการหลายกระทรวง เป็นหนึ่งในแกนนำพรรครวมชาติพัฒนา (ปัจจุบันคือ พรรคชาติพัฒนาเพื่อแผ่นดิน), พล.ต.อ.วุฒิ ลิปตพัลลภ และนายเทวัญ ลิปตพัลลภ ประธานสโมสรนครราชสีมา เอฟซี สโมสรฟุตบอลนครราชสีมา
จบการศึกษาชั้นมัธยมศึกษาปีที่ 3 ที่โรงเรียนอัสสัมชัญธนบุรี รุ่นที่ 9 จบการศึกษาชั้นมัธยมศึกษาปีที่ 6 ที่โรงเรียนเซนต์คาเบรียล จบการศึกษาปริญญาตรี วิทยาศาสตรบัณฑิต มหาวิทยาลัยเกษตรศาสตร์ ปีพ.ศ. 2522 และปริญญาศิลปศาสตรบัณฑิต (รัฐศาสตร์) มหาวิทยาลัยรามคำแหง ปีพ.ศ. 2531 จบปริญญาโท พัฒนบริหารศาสตรมหาบัณฑิต สถาบันบัณฑิตพัฒนบริหารศาสตร์ ปริญญาเอก Doctor of Education จาก Victoria University ประเทศออสเตรเลีย ปี 2552 และได้รับปริญญาศิลปศาสตรดุษฎีบัณฑิตกิตติมศักดิ์ สาขาอุตสาหกรรมการท่องเที่ยว จากมหาวิทยาลัยราชภัฏลำปาง
การรับราชการตำรวจ

พลตำรวจเอก วุฒิ เริ่มเข้ารับราชการปีพ.ศ. 2526 สังกัดกองกำลังพล เริ่มมีบทบาทในปีพ.ศ. 2542 ผู้บังคับการตำรวจท่องเที่ยว เคยดำรงตำแหน่งสำคัญ อาทิ ผู้บังคับการทะเบียนพล กองทะเบียนพล สำนักงานตำรวจแห่งชาติ, ผู้ช่วยผู้บัญชาการศึกษา กองบัญชาการศึกษา สำนักงานตำรวจแห่งชาติ, รองผู้บัญชาการสอบสวนกลาง, รองผู้บัญชาการตำรวจภูธรภาค 1, ผู้บัญชาการตำรวจปราบปรามยาเสพติด, ผู้บัญชาการสำนักงานตรวจคนเข้าเมือง, ผู้ช่วยผู้บัญชาการตำรวจแห่งชาติ, ที่ปรึกษาสัญญาบัตร 10 (ด้านความมั่นคงและกิจการพิเศษ) ก่อนที่จะได้รับโปรดเกล้าฯ พระราชทานยศพลตำรวจเอก
ตั้งแต่วันที่ 18 พฤศจิกายน พ.ศ. 2554 และแต่งตั้งให้ดำรงตำแหน่ง รองผู้บัญชาการตำรวจแห่งชาติ ตั้งแต่วันที่ 1 ตุลาคม 2555
ผู้ตรวจราชการพิเศษประจำสำนักนายกรัฐมนตรี

เมื่อวันที่ 27 กันยายน พ.ศ. 2559 พลเอกประยุทธ์ จันทร์โอชา ในฐานะหัวหน้าคณะรักษาความสงบแห่งชาติ ได้ออกคำสั่งให้ พลตำรวจเอก วุฒิ ลิปตพัลลภ พ้นจากตำแหน่งรองผู้บัญชาการตำรวจแห่งชาติ และให้โอนไปเป็นข้าราชการพลเรือนสามัญ ประเภทบริหารระดับสูง ดำรงตำแหน่ง ผู้ตรวจราชการพิเศษประจำสำนักนายกรัฐมนตรี ตามกรอบอัตรากำลังชั่วคราวเป็นกรณีพิเศษ โดยให้ขาดจากตำแหน่งหน้าที่และอัตราเงินเดือนเดิม โดยได้มีพระบรมราชโองการโปรดเกล้าฯ ให้ไปดำรงตำแหน่งผู้ตรวจราชการพิเศษประจำสำนักนายกรัฐมนตรี อย่างเป็นทางการเมื่อวันที่ 29 ธันวาคม พ.ศ. 2559
ด้าน พลตำรวจเอกวุฒิ ให้สัมภาษณ์สั้นๆว่า "คำสั่งนี้ชัดเจนอยู่แล้วไม่อยากให้นำไปตีความในเชิงลบคำสั่งย้ายให้ไปดำรงตำแหน่งผู้ตรวจราชการก็เป็นตำแหน่งที่ดีสามารถตรวจสอบได้ทั่วประเทศ"
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เหรียญจักรมาลา (ร.จ.ม.)
เมียเถื่อน

| เมียเถื่อน |
| --- | --- |
สร้างโดย: บริษัท ดีมาก จำกัด
เขียนโดย: พิมพ์ญาดา
กำกับโดย: สิทธิวัชร์ ทับแป้น
แสดงนำ: รัฐภูมิ โตคงทรัพย์ รัชวิน วงศ์วิริยะ ปรมะ อิ่มอโนทัย กฤตพร หาญโยธิน เจนสุดา ปานโต
ผู้ประพันธ์ดนตรีแก่นเรื่อง: หากผู้หญิงคนนึงจะทน - Nutty
จำนวนตอน: 31 ตอน
การผลิต
ผู้อำนวยการสร้าง: กุณณัฏฐ์ กุลปรียาวัฒน์ Jordon Winter จุรีลักษณ์ แก้วสว่าง
ความยาวตอน: 60 นาที / ตอน
ออกอากาศ
เครือข่าย: สถานีโทรทัศน์ช่อง 8
ออกอากาศ: 17 พฤศจิกายน พ.ศ. 2557 – 26 มกราคม พ.ศ. 2558
เรต:  
เมียเถื่อน เป็นละครโทรทัศน์ไทย แนวดราม่า นำแสดงโดย รัฐภูมิ โตคงทรัพย์, รัชวิน วงศ์วิริยะ, ปรมะ อิ่มอโนทัย, กฤตพร หาญโยธิน, เจนสุดา ปานโต และนักแสดงชั้นนำอีกมากมาย เริ่มออกอากาศตอนแรกวันที่ 17 พฤศจิกายน พ.ศ. 2557–26 มกราคม พ.ศ. 2558 ทุกวันจันทร์ - พุธ เวลา 07.30 น. , 13.00 น. , 19.00 น. , 00.15 น. ต่อจากละครเรื่อง ชิงรักหักสวาท ทางสถานีโทรทัศน์ช่อง 8 ผลิตโดย บริษัท ดีมาก จำกัด โดยผู้จัด กุณณัฏฐ์ กุลปรียาวัฒน์ บทประพันธ์โดย พิมพ์ญาดา บทโทรทัศน์โดย พิมพ์-สิริ กำกับการแสดงโดย สิทธิวัชร์ ทับแป้น
รายชื่อนักแสดง

รัฐภูมิ โตคงทรัพย์  รับบทเป็น  เขต
รัชวิน วงศ์วิริยะ  รับบทเป็น  ฟ้าสาง (ฟ้า)
ปรมะ อิ่มอโนทัย  รับบทเป็น  บดินทร์ (ดิน)
กฤตพร หาญโยธิน รับบทเป็น  พลอยใส (พลอย)
เจนสุดา ปานโต  รับบทเป็น  เมษา
พศิน เรืองวุฒิ  รับบทเป็น  จอม
พิชญ์ กาไชย  รับบทเป็น  ต่อศักดิ์
ตระการ พันธุมเลิศรุจี  รับบทเป็น  บัญชา
รชนีกร พันธุ์มณี  รับบทเป็น  ราตรี
ดวงฤดี บุญบำรุง  รับบทเป็น  เมี่ยง
นริสา พรหมสุภา  รับบทเป็น สาลี่
กฤตย์ อัทธเสรี  รับบทเป็น  เสี่ยนพ
กลศ อัทธเสรี  รับบทเป็น  เสี่ยทรงชัย (ซ้ง)
รายชื่อนักแสดง > นักแสดงรับเชิญ

ทนงศักดิ์ ศุภการ  รับบทเป็น  ปรีดา (พ่อของฟ้าสาง)
นฤมล พงษ์สุภาพ  รับบทเป็น  วดี (แม่ของฟ้าสาง)
ด.ญ.ชนัญญา เลิศวัฒนามงคล รับบทเป็น ฟ้าสาง (วัยเด็ก)
ด.ญ.กุลฑีรา ยอดช่าง รับบทเป็น แหวนพลอย (รับเชิญตอนจบ)
ด.ช.แทนตะวัน ทัดเดโอ มายอลิ แม็คจิโอลิ รับบทเป็น ตะเภา (รับเชิญ)
เพลงประกอบละคร

เพลง หากผู้หญิงคนนึงจะทน - ขับร้องโดย Nutty
แหล่งข้อมูลอื่น

เรื่องย่อละคร เมียเถื่อน : กระปุก
เรื่องย่อละคร เมียเถื่อน : Manager Online เก็บถาวร 2016-03-05 ที่ เวย์แบ็กแมชชีน
เรปูบลิกาเซิร์ปสกา (ค.ศ. 1992–1995)

เรปูบลิกาเซิร์ปสกา (RS; ซีริลลิกเซอร์เบีย: Република Српска, ออกเสียง: [repǔblika sr̩̂pskaː] ( ฟังเสียง)) เป็นรัฐที่ประกาศตนเองในยุโรปตะวันออกเฉียงใต้ภายใต้การควบคุมของกองทัพเรปูบลิกาเซิร์ปสการะหว่างสงครามบอสเนีย โดยอ้างว่าเป็นรัฐอธิปไตย แม้ว่าการกล่าวอ้างนี้ได้รับการยอมรับเพียงบางส่วนจากรัฐบาลบอสเนีย (ซึ่งเซิร์ปสกาได้รับการยอมรับว่าเป็นส่วนหนึ่งของบอสเนีย) ในช่วงหกเดือนแรกของการดำรงอยู่ของสาธารณรัฐ รัฐนี้ถูกเรียกว่าเรียกว่า สาธารณรัฐเซอร์เบียแห่งบอสเนียและเฮอร์เซโกวีนา (เซอร์เบีย: Српска Република Босна и Херцеговина / Srpska Republika Bosna i Hercegovina).
หลังปี 1995 เรปูบลิกาเซิร์ปสกาได้รับการยอมรับว่าเป็นหนึ่งในหน่วยงานทางการเมืองในบอสเนียและเฮอร์เซโกวีนา อาณาเขตของเรปูบลิกาเซิร์ปสกาหลังปี 1995 มีการปรับเปลี่ยนเล็กน้อย โดยขึ้นอยู่กับข้อตกลงเดย์ตัน ด้วยเหตุนี้ กิจการนี้จึงเป็นผลมาจากสงครามบอสเนียเป็นหลักโดยไม่มีกรณีตัวอย่างทางประวัติศาสตร์โดยตรง และอาณาเขตสาธารณรัฐครอบคลุมพื้นที่ทางประวัติศาสตร์หลายแห่งของบอสเนียและเฮอร์เซโกวีนาหลายแห่ง แต่เนื่องจากลักษณะของเส้นเขตแดนระหว่างหน่วยงานที่กล่าวข้างต้น จึงมีเพียงไม่กี่แห่งเท่านั้น ในทำนองเดียวกัน หน่วยการเมืองต่างๆ มีอยู่ภายในอาณาเขตของเรปูบลิกาเซิร์ปสกาในอดีต แต่มีเพียงไม่กี่หน่วยที่มีอยู่ทั้งหมดภายในภูมิภาค
สาธารณรัฐประชาชนเบลารุส

สาธารณรัฐประชาชนเบลารุส (BNR; เบลารุส: Беларуская Народная Рэспубліка, อักษรโรมัน: Bielaruskaja Narodnaja Respublika, БНР),หรือ สาธารณรัฐประชาธิปไตยเบลารุส เป็นรัฐที่สภาสาธารณรัฐประชาธิปไตยเบลารุสประกาศในกฎบัตรรัฐธรรมนูญฉบับที่ 2 เมื่อวันที่ 9 มีนาคม 1918 ระหว่างสงครามโลกครั้งที่หนึ่ง สภาได้ประกาศให้สาธารณรัฐประชาธิปไตยเบลารุสเป็นอิสระในกฎบัตรรัฐธรรมนูญฉบับที่ 3 เมื่อวันที่ 25 มีนาคม 1918 ระหว่างการยึดครองเบลารุสโดยกองทัพจักรวรรดิเยอรมัน
รัฐบาลของสาธารณรัฐประชาธิปไตยเบลารุสไม่เคยมีอำนาจเหนือดินแดนทั้งหมดของเบลารุส ใน ค.ศ. 1919 สาธารณรัฐสังคมนิยมโซเวียตโซเวียตแห่งเบียโลรัสเซียซึ่งอยู่ภายใต้การควบคุมของโซเวียตรัสเซีย (ซึ่งต่อมาได้กลายเป็นส่วนหนึ่งของสาธารณรัฐสังคมนิยมโซเวียตลิทัวเนีย–เบียโลรัสเซีย) ได้ก่อตั้งขึ้น ทำให้ต้องย้ายเมืองหลวงของรัฐบาลไปที่วิลนีอัสและฆโรดนา แต่ต้องยุติลงเนื่องจากการแบ่งดินแดนเบลารุสทั้งหมดระหว่างกองทัพแดงของบอลเชวิคและกองทัพโปแลนด์อันเป็นผลจากสงครามโปแลนด์–โซเวียต ค.ศ. 1919–1921
ปัจจุบัน รัฐบาลเฉพาะกาลของสาธารณรัฐประชาธิปไตยเบลารุสเป็นรัฐบาลเฉพาะกาลที่เก่าแก่ที่สุดที่ยังปฏิบัติหน้าที่อยู่
เวสิเคิล (ชีววิทยาและเคมี)

Any small, fluid-filled, spherical organelle enclosed by a membrane
แผนภาพของลิโพโซมที่ก่อตัวขึ้นจากฟอสโฟลิพิดในสารละลายที่มีน้ำเป็นตัวทำละลาย
ในทางชีววิทยาเซลล์ เวสิเคิล (อังกฤษ: vesicle) เป็นโครงสร้างที่อยู่ภายนอกหรือภายในเซลล์อันประกอบด้วยของเหลวหรือไซโทพลาสซึมที่มีเยื่อหุ้มลิพิดมาล้อมรอบ เวสิเคิลสามารถเกิดขึ้นได้เองตามธรรมชาติระหว่างกระบวนการหลั่ง (เอกโซไซโทซิส), การรับสาร (เอนโดโซไซโทซิส) และการขนส่งสารที่มีขอบเขตอยู่ภายในเยื่อหุ้มเซลล์ อีกนัยหนึ่ง เวสิเคิลสามารถถูกเตรียมขึ้นมาได้ ในกรณีนี้จะถูกเรียกว่า "ลิโพโซม"(ระวังสับสนกับไลโซโซม) หากลิโพโซมมีชั้นฟอสโฟลิพิดไบแลร์เพียงชั้นเดียวจะเรียกว่ายูนิลาเมลลาร์ลิโพโซมเวสิเคิล (unilamellar liposome vesicle) และเมื่อมีหลายชั้นจะเรียกว่ามัลติลาเมลลาร์ (multilamellar) เยื่อที่ล้อมรอบเวสิเคิลอยู่ในระยะลาเมลลาร์ คล้ายกับเยื่อหุ้มเซลล์ อินทราเซลลูลาร์เวสิเคิลสามารถรวมตัวเข้ากับเยื่อหุ้มเซลล์เพื่อปล่อยสสารข้างในเวสิเคิลออกไปนอกเซลล์ เวสิเคิลยังสามารถรวมตัวกับออร์แกเนลล์อื่น ๆ ในเซลล์ และเวสิเคิลที่ถูกปล่อยออกมานอกเซลล์เรียกว่า เอ็กซ์ตราเซลลูลาร์เวสิเคิล (extracellular vesicle)
เวสิเคิลสามารถทำงานได้หลากหลายประเภท เนื่องจากเวสิเคิลถูกแยกต่างหากจากไซโทซอล ภายในเวสิเคิลจึงสามารถมีความแตกต่างจากสิ่งแวดล้อมในไซโทซอลได้ และด้วยเหตุนี้เวสิเคิลจึงเป็นเครื่องมือพื้นฐานของเซลล์ในการจัดการกับสสารภายในเซลล์ เวสิเคิลมีส่วนเกี่ยวข้องกับกระบวนการเมแทบอลิซึม การขนส่งสาร การลอยตัว และการเป็นแหล่งชั่วคราวสำหรับสะสมอาหารและเอนไซม์ นอกจากนี้ยังเป็นช่อง (chamber) สำหรับเกิดปฏิกิริยาเคมีอื่น ๆ
ภาพของเวสิเคิลลิพิดที่ถ่ายโดยใช้เทคนิคซาร์ฟัส (sarfus)
คำจำกัดความโดย IUPAC
โครงสร้างแบบปิดที่ก่อตัวขึ้นจากโมเลกุลที่มีทั้งส่วนชอบน้ำและไม่ชอบน้ำ (amphiphilic) ซึ่งบรรจุตัวทำละลาย (ที่โดยปกติเป็นน้ำ) เอาไว้
รางวัลโนเบลสาขาสรีรวิทยาหรือการแพทย์ปี ค.ศ. 2013 ถูกมอบให้กับ เจมส์ อี. รอทแมน (James E. Rothman), แรนดี เชคมาน (Randy Schekman), และโทมัส ซุดฮอฟ (Thomas Sudhof) สำหรับบทบาทของพวกเขาในการอธิบายองค์ประกอบและหน้าที่การทำงานของเวสิเคิล โดยเฉพาะในยีสต์และมนุษย์ รวมไปถึงความรู้เกี่ยวกับแต่ละส่วนประกอบของเวสิเคิลและวิธีที่พวกมันก่อตัวขึ้น (โดยต่อยอดจากงานวิจัยที่มีมาก่อนหน้า จำนวนหนึ่งมาจากงานวิจัยของอาจารย์ที่ปรึกษาของพวกเขา) ความผิดปกติที่เกิดขึ้นกับเวสิเคิลเชื่อว่าเป็นสาเหตุของโรคอัลไซเมอร์, เบาหวาน, บางกรณีที่รักษาได้ยากของโรคลมชัก, โรคมะเร็งและความผิดปกติของระบบภูมิคุ้มกันบางชนิด, และภาวะจำนวนหนึ่งของระบบประสาทร่วมหลอดเลือด
ชนิดของโครงสร้างระดับเวสิเคิล > แวคิวโอล

แวคิวโอลเป็นออร์แกเนลล์ที่บรรจุน้ำเอาไว้เป็นส่วนใหญ่
เซลล์พืชมีเซนทรัลแวคิวโอลขนาดใหญ่อยู่ตรงกลางเซลล์ ทำหน้าที่ควบคุมสมดุลของน้ำและแร่ธาตุ และสะสมสารสารอาหาร
คอนแทร็กไทล์แวคิวโอลพบได้ในโพรทิสต์บางชนิด โดยเฉพาะในไฟลัม Ciliophora คอนแทร็กไทล์แวคิวโอลรับน้ำจากไซโทพลาซึมและขับออกนอกเซลล์เพื่อเลี่ยงไม่ให้เซลล์แตกเนื่องจากแรงดันออสโมซิส
ชนิดของโครงสร้างระดับเวสิเคิล > ไลโซโซม

ไลโซโซมมีส่วนเกี่ยวข้องในกระบวนการย่อยอาหารระดับเซลล์ อาหารที่รับมาจากภายนอกเซลล์จะเปลี่ยนเป็นเวสิเคิลบรรจุอาหารผ่าานกระบวนการเอนโดไซโทซิส ซึ่งภายหลังจะรวมตัวเข้ากับไลโซโซมเพื่อย่อยอาหารจนอยู่ในรูปที่สามารถใช้ประโยชน์ภายในเซลล์ได้ การกินอาหารในระดับเซลล์รูปแบบนี้เรียกว่าฟาโกไซโทซิส (phagocytosis)
ไลโซโซมยังสามารถใช้เพื่อทำลายออร์แกเนลล์ที่เสื่อมสภาพหรือได้รับความเสียหาย ในกระบวนการที่เรียกว่าออโตฟาจี (autophagy) โดยไลโซโซมจะรวมตัวกับเยื่อหุ้มของออร์แกเนลล์ที่ได้รับความเสียหาย และทำการย่อยสลายออร์แกเนลล์นั้น
ชนิดของโครงสร้างระดับเวสิเคิล > เวซิเคิลขนส่ง

เวสิเคิลขนส่ง (transport vesicle) สามารถเคลื่อนย้ายโมเลกุลจากบริเวณหนึ่งไปยังอีกบริเวณในเซลล์ได้ เช่นการเคลื่อนย้ายโปรตีนจากร่างแหเอนโดพลาซึมไปยังกอลไจแอปพาราตัส
โปรตีนที่เกาะบนเยื่อหุ้มและโปรตีนสำหรับหลั่งถูกสร้างขึ้นโดยไรโบโซมบนร่างแหเอนโดพลาซึมชนิดขรุขระ โปรตีนเหล่านี้ส่วนมากจะถูกทำให้สมบูรณ์ในกอลไจแอปพาราตัสก่อนที่จะถูกส่งไปยังจุดหมายสุดท้าย ซึ่งอาจเป็นไลโซโซม, เพอรอกซิโซม, หรือภายนอกเซลล์ โปรตีนเหล่านี้อยู่ภายในเวสิเคิลขนส่งสำหรับการเคลื่อนย้ายไปยังที่ต่าง ๆ ในเซลล์
ชนิดของโครงสร้างระดับเวสิเคิล > ซีครีทอรีเวสิเคิล

ซีครีทอรีเวสิเคิล (secretory vesicles) เป็นเวสิเคิลที่บรรจุสารสำหรับเตรียมหลั่งออกนอกเซลล์ โดยมีสาเหตุหลายประการที่เซลล์หนึ่งจะหลั่งสารออกไป สาเหตุหนึ่งคือการกำจัดของเสีย อีกสาเหตุหนึ่งคือการทำงานที่แตกต่างกันของเซลล์แต่ละชนิด นั่นคือ เมื่อร่างกายของสิ่งมีชีวิตมีขนาดใหญ่ขึ้น บางเซลล์มีการปรับเปลี่ยนไปเพื่อผลิตสารเคมีเฉพาะอย่าง ซึ่งสารเคมีดังกล่าวจะถูกสะสมไว้ภายในซีครีทอรีเวสิเคิลและถูกหลั่งออกมาเมื่อต้องการใช้
ชนิดของโครงสร้างระดับเวสิเคิล > ซีครีทอรีเวสิเคิล > ประเภท

ไซแนปติกเวสิเคิล (synaptic vesicle) อยู่ที่บริเวณปลายก่อนไซแนปส์ของเซลล์ประสาท และเก็บสารสื่อประสาทเอาไว้ เมื่อสัญญาณประสาทไหลมาตามแกนประสาทขาออก (axon) ไซแนปติกเวสิเคิลจะรวมเข้ากับเยื่อหุ้มเซลล์และปล่อยสารสื่อประสาทออกมา ซึ่งจะสารนี้จะถูกตรวจจับโดยโมเลกุลตัวรับ (receptor molecule) ที่เซลล์ประสาทเซลล์ถัดไป
ในสัตว์ เนื้อเยื่อต่อมระบบต่อมไร้ท่อปล่อยฮอร์โมนเข้าสู่กระแสเลือด ฮอร์โมนนี้ถูกเก็บไว้ในซีครีทอรีเวสิเคิล ตัวอย่างเช่นเนื่อเยื่อระบบต่อมไร้ท่อที่พบในไอส์เลตออฟลังเกอร์ฮันส์ของตับอ่อน เนื้อเยื่อนี้มีเซลล์หลายชนิด จำแนกตามฮอร์โมนที่ผลิต
ซีครีทอรีเวสิเคิลบรรจุเอนไซม์ที่ใช้สำหรับสร้างผนังเซลล์ในพืช, โพรทิสต์, เห็ดรา, แบคทีเรียและอาร์เคีย รวมไปถึงเอนไซม์สร้างสารเคลือบเซลล์สัตว์
แบคทีเรีย อาร์เคีย เห็ดรา และปรสิตปล่อยเมมเบรนเวสิเคิล (membrane vesicles, MV) ที่บรรจุสารประกอบที่หลากหลายแต่มีการพัฒนามาเป็นพิเศษ และโมเลกุลส่งสัญญาณทางชีวเคมี ที่จะถูกขนส่งไปยังเซลล์เป้าหมายเพื่อเริ่มต้นกระบวนการที่เอื้อประโยชน์ต่อจุลชีพนั้น ซึ่งรวมถึงการรุกรานเซลล์เจ้าบ้านและการฆ่าจุลชีพคู่แข่งขันที่มีความต้องการทรัพยากร (niche) เดียวกัน
ชนิดของโครงสร้างระดับเวสิเคิล > เอ็กซ์ตราเซลลูลาร์เวสิเคิล

เอ็กซ์ตราเซลลูลาร์เวสิเคิล (extracellular vesicle, EV) เป็นอนุภาคที่ถูกแบ่งกั้นด้วยเยื่อฟอสโฟลิพิด สร้างขึ้นได้ในทุกโดเมนของสิ่งมีชีวิตตั้งแต่ยูแคริโอตที่มีความซับซ้อน, เห็ดรา, แบคทีเรียทั้งแกรมลบและแกรมบวก ไปจนถึงไมโคแบคทีเรีย
ชนิดของโครงสร้างระดับเวสิเคิล > เอ็กซ์ตราเซลลูลาร์เวสิเคิล > ประเภท

เอกโทโซม/ไมโครเวสิเคิล แตกตัวออกมาจากเยื่อหุ้มเซลล์โดยตรงและมีเส้นผ่านศูนย์กลางตั้งแต่ 30 นาโนเมตร ไปจนถึงมากกว่าหนึ่งไมครอน เวสิเคิลชนิดนี้อาจรวมถึงอนุภาคขนาดใหญ่เช่น กระเปาะที่เกิดจากกระบวนการอะพอพโทซิสของเซลล์ที่กำลังจะตาย, อองโคโซมที่เซลล์มะเร็งบางชนิดปล่อยออกมา, หรือ "เอ็กโซเฟอร์" (exopher) ที่ได้มีการอธิบายไว้ในการเพาะเลี้ยงเซลล์ประสาท
เอกโซโซม: เป็นเวสิเคิลมีเยื่อหุ้มที่มีต้นกำเนิดจากในเซลล์ (เส้นผ่านศูนย์กลาง 30-100 nm).
เอ็กซ์ตราเซลลูลาร์เวสิเคิลสามารถแยกออกจากกันได้ตามความหนาแน่น (ด้วยการหมุนเหวี่ยงลำดับส่วนตามความหนาแน่น, differential centrifugation), ขนาด, หรือตัวเครื่องหมายบนผิว อย่างไรก็ตาม ประเภทย่อยแต่ละประเภทของเอ็กซ์ตราเซลลูลาร์เวสิเคิลมีขนาดและความหนาแน่นที่คาบเกี่ยวกัน .และตัวทำเครื่องหมายสำหรับชี้บ่งประเภทย่อยที่ต่างกันจะต้องจัดทำเป็นรายชนิดของเซลล์ (เช่น เซลล์ของสัตว์ เซลล์ของพืช) ดังนั้นจึงเป็นการยากที่จะระบุชี้ชัดว่าวิถีชีวสังเคราะห์ใดที่เป็นต้นกำเนิดของเอ็กซ์ตราเซลลูลาร์เวสิเคิลหลังจากที่มันออกจากเซลล์แล้ว
ในมนุษย์ เอ็กซ์ตราเซลลูลาร์เวสิเคิลที่พบในร่างกายมีแนวโน้มว่าจะมีบทบาทเกี่ยวกับการจับตัวของลิ่มเลือด การส่งสัญญาณระหว่างเซลล์ และการจัดการของเสีย นอกจากนี้เกี่ยวพันกับกระบวนการทางพยาธิสรีรวิทยาที่เกี่ยวกับหลาย ๆ โรค เช่น มะเร็ง เอ็กซ์ตราเซลลูลาร์เวสิเคิลได้รับความสนใจเพิ่มขึ้นในฐานะแหล่งที่เป็นไปได้สำหรับการค้นพบตัวทำเครื่องหมายชีวภาพ (biomarker) เนื่องจากบทบาทของมันในการส่งสัญญาณข้ามเซลล์ โดยปล่ออยออกสู่ของเหลวในร่างกายที่เข้าถึงได้ง่าย และสิ่งที่มันบรรจุอยู่มีความคล้ายคลึงกับเซลล์ที่ปล่อยมันออกมา เอ็กซ์ตราเซลลูลาร์เวสิเคิลของเซลล์ต้นกำเนิดชนิดมีเซนไคม์ (mesenchymal stem cell) เป็นที่รู้จักกันในชื่อซีครีโทมของสเต็มเซลล์ (secretome of stem cell) กำลังมีการนำมาวิจัยและประยุกต์ใช้เพื่อวัตถุประสงค์ทางการรักษาโรค โดยเฉพาะโรคที่เกิดจากการเสื่อมสภาพ โรคภูมิคุ้มกันทำลายตนเอง การอักเสบจากภูมิคุ้มกัน
ในแบคทีเรียแกรมลบ เอ็กซ์ตราเซลลูลาร์เวสิเคิลเกิดจากการที่เยื่อหุ้มชั้นออกแตกตัวออกมา ส่วนวิธีการที่เอ็กซ์ตราเซลลูลาร์เวสิเคิลหลุดออกมาจากผนังเซลล์ที่หนาของแบคทีเรียแกรมลบ ไมโคแบคทีเรีย และฟังไจยังคงไม่เป็นที่ทราบกัน เอ็กซ์ตราเซลลูลาร์เวสิเคิลบรรจุสสารหลากหลายชนิดไว้ภายใน เช่น กรดนิวคลิอิก ท็อกซิน ลิโพโปรตีน และเอนไซม์ และยังมีความสำคัญในแง่ของสรีรวิทยาของจุลินทรีย์และพยาธิกำเนิด ในปฏิสัมพันธ์ของโฮสต์และจุลชีพก่อโรค แบคทีเรียแกรมลบสร้างเวสิเคิลที่มีส่วนสำคัญในการจัดตั้งสภาวะแวดล้อมที่เหมาะสมต่อการตั้งตัวของเชื้อ เป็นพาหะและช่วยแพร่กระจายสารก่อโรค (virulence factor) ไปสู่เซลล์เจ้าบ้าน และกดการทำงานกับการตอบสนองของเจ้าบ้าน
มีการพบว่าไซยาโนแบคทีเรียในมหาสมุทรมีการปล่อยเวสิเคิลที่บรรจุโปรตีน อาร์เอ็นเอ ดีเอ็นเอ ออกสู่มหาสมุทรอย่างต่อเนื่อง เวสิเคิลที่บรรจุดีเอ็นเอของแบคทีเรียหลายชนิดมีอยู่อย่างดาษดื่นในตัวอย่างน้ำทะเลที่เก็บได้จากชายฝั่งและมหาสมุทรเปิด
ชนิดของโครงสร้างระดับเวสิเคิล > เวสิเคิลประเภทอื่น ๆ

เวสิเคิลแก๊สพบได้ในอาร์เคีย แบคทีเรีย และแพลงก์ตอน เป็นไปได้ว่าใช้เพื่อควบคุมการเคลื่อนที่ในแนวตั้ง, การลอยตัว, หรือการจัดตำแหน่งของเซลล์เพื่อให้รับแสงอาทิตย์มากที่สุด โดยการควบคุมระดับของแก๊สที่บรรจุไว้ ปกติแล้วเวสิเคิลประเภทนี้มีรูปร่างคล้ายผลเลมอนหรือเป็นทรงกระบอก ประกอบขึ้นจากโปรตีน ความยาวเส้นผ่านศูนย์กลางบ่งชี้ถึงความแข็งแรงของเวสิเคิล โดยยิ่งมีเส้นผ่านศูนย์กลางยาวก็จะยิ่งเปราะบาง นอกจากนี้เส้นผ่านศูนย์กลางยังมีผลต่อปริมาตรและประสิทธิภาพต่อการลอยตัว ในไซยาโนแบคทีเรีีย การคัดเลือกโดยธรรมชาติได้คัดเวสิเคิลที่มีขนาดใหญ่สุดที่จะเป็นไปได้ แต่ยังคงรักษาความเสถียรของโครงสร้างไว้ได้อยู่ ผิวของเวสิเคิลประเภทนี้เป็นโปรตีนที่ยอมให้แก๊สผ่านเข้ามาได้ แต่ไม่ยอมให้น้ำผ่าน ด้วยเหตุนี้เวสิเคิลจึงไม่จมน้ำ
เมทริกซ์เวสิเคิล (matrix vesicle) เป็นเวสิเคิลที่อยู่ตามพื้นที่ระหว่างเซลล์ (extracellular space, matrix) ถูกค้นพบในปี ค.ศ. 1967 โดย เอช. คาร์ก แอนเดอร์สัน (H. Clarke Anderson) และเออร์มานโน โบนักชี (Ermanno Bonucci) ทั้งสองต่างค้นพบเวสิเคิลนี้โดยอาศัยกล้องจุลทรรศน์อิเล็กตรอนอย่างเป็นเอกเทศจากกัน เวสิเคิลที่แยกตัวออกมาจากเซลล์ชนิดนี้มีการพัฒนามาเพื่อเริ่มต้นกระบวนการสะสมแร่ธาตุด้วยวิธีชีวภาพ (biomineralisation) ของเมทริกซ์ที่อยู่ในเนื้อเยื่อแต่ละชนิด เช่น กระดูกแข็ง กระดูกอ่อน และเนื้อฟัน ระหว่างกระบวนการสะสมแคลเซียม (calcification) ไอออนของแคลเซียมและฟอสเฟตจะไหลเข้าสู่เซลล์อย่างมีนัยยะสำคัญ พร้อมกับการที่เซลล์นั้นเกิดการอะพอพโทซิส (กระบวนการทำลายตัวเองที่ถูกกำหนดด้วยพันธุกรรม) และการก่อตัวของเมทริกซ์เวสิเคิล การไหลเข้าของแคลเซียมยังนำไปสู่การก่อตัวของโครงสร้างเชิงซ้อนฟอสฟาทิดิลเซอรีน-แคลเซียม-ฟอสเฟต (phosphatidylserine-calcium-phosphate complex) บนเยื่อหุ้มเซลล์โดยมีโปรตีนแอนเนกซิน (annexin) มาช่วยกำกับไว้อีกส่วนหนึ่ง เมทริกซ์เวสิเคิลแตกหน่อออกมาจากเยื่อหุ้มเซลล์ ณ บริเวณที่มันเกิดปฏิสัมพันธ์กับเอ็กซ์ตราเซลลูลาร์เมทริกซ์ ดังนั้น เมทริกซ์เวสิเคิลจึงเป็นตัวพาให้เกิดการทำงานร่วมกันของแคลเซียม ฟอสเฟต ลิพิด และแอนเนกซินอยู่ภายนอกเซลล์ที่จะทำให้เกิดการก่อตัวของแร่ธาตุ กระบวนการนี้เป็นการประสานงานอย่างแม่นยำ ทั้งตำแหน่งที่เกิดและเวลา เพื่อนำมาซึ่งการก่อแร่ธาตุของเมทริกซ์ในเนื้อเยื่อ
มัลติเวสิคิวลาร์บอดี (multivesicular body, MVB) เป็นเวสิเคิลมีเยื่อหุ้มที่บรรจุเวสิเคิลขนาดเล็กจำนวนมากไว้ภายใน
การก่อตัวและการขนส่ง

| ชีววิทยาเซลล์ |
| --- | --- |
เซลล์สัตว์
องค์ประกอบของเซลล์สัตว์โดยทั่วไป: นิวคลีโอลัส  นิวเคลียส  ไรโบโซม (จุดเล็ก ๆ)  เวสิเคิล  ร่างแหเอนโดพลาสมิกแบบขรุขระ  กอลไจแอปพาราตัส (หรือ กอลไจบอดี)  ไซโทสเกเลตัน  ร่างแหเอนโดพลาสมิกแบบเรียบ  ไมโทคอนเดรียน  แวคิวโอล  ไซโทซอล (ของเหลวที่บรรจุออร์แกเนลล์ต่าง ๆ ที่รวมกันเป็นไซโทพลาสซึม)  ไลโซโซม  เซนโทรโซม  เยื่อหุ้มเซลล์ 
เวสิเคิลบางประเภทถูกสร้างขึ้นเมื่อส่วนของเยื่อหุ้มกอลไจแอปพาราตัสหรือร่างแหเอนโดพลาซึมแตกตัวออก บางประเภทถูกสร้างขึ้นเมื่อวัตถุจากภายนอกเซลล์ถูกล้อมรอบด้วยเยื่อหุ้มเซลล์
"เปลือกหุ้ม" ของเวสิเคิลเป็นกลุ่มก้อนของโปรตีนที่ทำหน้าที่สร้างส่วนโค้งให้กับเยื่อหุ้มส่วนที่จะเกิดเวสิเคิล ทำให้เกิดรูปร่างที่กลมของเวสิเคิล เปลือกโปรตีนนี้สามารถทำหน้าที่เข้าจับกับโมเลกุลของโปรตีนตัวรับบนผิวเยื่อหุ้ม เรียกว่าโมเลกุลรับสินค้า (cargo receptor) ตัวรับเหล่านี้จะช่วยเลือกสารที่จะถูกนำเข้าสู่เซลล์ด้วยการนำสารเข้าสู่เซลล์แบบใช้ตัวรับหรือการขนส่งภายในเซลล์
มีเปลือกหุ้มเวสิเคิลอยู่สามประเภท คือ แคลทริน (clathriin), COPI, และ COPII เปลือกหุ้มแต่ละชนิดจะช่วยจัดเรียงเวสิเคิลตามจุดหมายสุดท้ายของมัน เปลือกแคลทรินพบบนเวสิเคิลที่หมุนเวียนระหว่างกอลไจแอปพาราตัสและเยื่อหุ้มเซลล์, เปลือกแคลทรินเชื่อว่าประกอบขึ้นเป็นการตอบสนองต่อโปรตีนควบคุมที่ชื่อว่าจีโปรตีน (G-protein) เปลือกโปรตีนจะประกอบตัวหรือแยกชิ้นส่วนก็เนื่องด้วยโปรตีนเอดีพีไรโบซิลเลชันแฟกเตอร์ (ADP ribosylation factor, ARF)
การก่อตัวและการขนส่ง > การเข้าเทียบของเวสิเคิล

โปรตีนบนผิวเยื่อหุ้มที่ชื่อว่า SNARE ทำหน้าที่ระบุสิ่งที่เวสิเคิลบรรจุไว้ภายใน และโปรตีน SNARE ที่เข้าคู่กันบนเยื่อเป้าหมายเป็นต้นเหตุของการรวมตัวของเวสิเคิลกับเยื่อเป้าหมาย มีการสร้างสมมติฐานว่าโปรตีน v-SNARE มีอยู่บนผิวของเวสิเคิล ในขณะที่โปรตีนคู่สมของมันอยู่บนผิวเยื่อเป้าหมาย และเป็นที่รู้จักในชื่อ t-SNARE
โปรตีน SNARE มักถูกจัดจำแนกเป็น Qa, Qb, Qc, หรือ R SNARE เนื่องจากโปรตีนนี้มีความหลากหลายมากกว่าที่ถูกจัดจำแนกอย่างง่าย ๆ เป็น v- หรือ t-SNARE สามารถระบุชุดลำดับของโครงสร้างเชิงซ้อน SNARE หลายชนิด ได้ในเนื้อเยื่อหรือโครงสร้างย่อยของเซลล์ที่แตกต่างกัน ขณะนี้สามารถระบุว่ามี 36 ไอโซฟอร์มที่แตกต่างกันในมนุษย์
โปรตีนควบคุมที่ชื่อว่า Rab เชื่อว่าทำหน้าที่ตรวจสอบการเข้าจับของโปรตีน SNARE โปรตีนนี้จับกับ GTP และควบคุมการเข้าจับของคู่โปรตีน SNARE เป็นเวลานานพอที่จะให้โปรตีน Rab ไฮโดรไลซ์ GTP ที่เข้ามาเกาะกับมัน และตรึงเวสิเคิลไว้บนเยื่อเป้าหมาย
การก่อตัวและการขนส่ง > การรวมเวสิเคิล

การรวมเวสิเคิล (vesicle fusion) สามารถเกิดขึ้นจากหนึ่งในสองกระบวนการคือ การรวมเต็มรูปแบบ (full fusion) และการรวมแบบคิสแอนด์รัน (kiss-and-run fusion) ในการรวมเวสิเคิลจำต้องให้เยื่อหุ้มของเวสิเคิลทั้งสองเข้ามาอยู่ในระยะ 1.5 นาโนเมตร สำหรับจะให้เกิดการรวม น้ำบนผิวของเยื่อหุ้มเวสิเคิลจะต้องถูกแทนที่ออกไป กระบวนการนี้ไม่สามารถเกิดขึ้นได้ตามหลักของพลังงาน และมีหลักฐานแสดงความเป็นไปได้ว่ากระบวนการนี้ต้องอาศัย ATP GTP และ acetyl-coA การรวมตัวมีความเชื่อมโยงกับการแตกหน่อ (budding) ซึ่งเป็นสาเหตุที่เกิดคำว่า "budding" และ "fusing"